Пагошча (возера)

Паго́шча — возера ў Беларусі, у Браслаўскім раёне Віцебскай вобласці ў басейне ракі Друйка, за 12 км на паўднёвы захад ад горада Браслаў, каля аграгарадка Пагошча. Плошча паверхні 1,23 км². Даўжыня 1,9 км, найбольшая шырыня 1,1 км. Даўжыня берагавой лініі 5,74 км. Найбольшая глыбіня 2,7 м, сярэдняя 1,5 м. Аб’ём вады 1,9 млн м³. Плошча вадазбору 40,7 км². Катлавіна возера падпруднага тыпу. Схілы катлавіны вышынёй да 5 м, пад хмызняком ці пашай, на ўсходзе параслі хваёвым лесам, спадзістыя. Берагі нізкія, на поўдні і захадзе забалочаныя, параслі хмызняком. Дно плоскае, сапрапелістае, уздоўж берагоў пясчанае. Возера эўтрофнае. Расліннасць пашырана да глыбіні 1,2—1,7 м. Упадаюць ручаі (у тым ліку, з азёр Бяржонка і Опса), выцякае ручай у раку Акунёўка. Зноскі Літаратура Паго́шча // Блакітная кніга Беларусі : Энцыклапедыя / рэдкал.: Н. А. Дзісько і інш. — Мн.: БелЭн, 1994. — С. 279. — 415 с. — 10 000 экз. — ISBN 5-85700-133-1. Паго́шча // Беларуская энцыклапедыя: У 18 т. Т. 11: Мугір — Паліклініка / Рэдкал.: Г. П. Пашкоў і інш. — Мн. : БелЭн, 2000. — Т. 11. — С. 480. — 560 с. — 10 000 экз. — ISBN 985-11-0035-8. — ISBN 985-11-0188-5 (т. 11). Природа Белоруссии: Попул. энцикл. / БелСЭ; Редкол.: И. П. Шамякин (гл. ред.) и др. — Мн.: БелСЭ, 1986. — 599 с., 40 л. ил. (руск.) Государственный водный кадастр: Водные ресурсы, их использование и качество вод (за 2004 год). — Мн.: Министерство природных ресурсов и охраны окружающей среды, 2005. — 135 с. Белорусская ССР: Краткая энциклопедия. В 5-ти т. Т.2 / Ред. колл.: П. У. Бровка и др. — Мн.: Гл. ред. Белорус. Сов. Энциклопедии, 1979. — Т. 2. — 768 с. — 50 000 экз. (руск.) Ресурсы поверхностных вод СССР. Описание рек и озёр и расчёты основных характеристик их режима. Т. Ч. Республика Беларусь. Атлас охотника и рыболова: Витебская область / Редактор Г. Г. Науменко. — Мн.: РУП «Белкартография», 2010. — С. 16. — 72 с. — 10 000 экз. — ISBN 978-985-508-136-5. (руск.)